প্রভাশিস এ দিনও জানান , তাঁদের পরিবার কোনও রাজনীতির সঙ্গে কোনও দিন যুক্ত ছিল না৷ কার্তিকই ছিলেন ঘোষ পরিবারের একমাত্র রোজগেরে৷ তাঁর একটি চায়ের দোকান ছিল৷ গোলমালের মধ্যে তাঁর মৃত্যুর কারণে এই ক&rsquo;দিন সেই দোকানটি বন্ধ ছিল৷ শনিবার বড় ছেলে দেবাশিস দোকানটি খুলেছেন৷ সোমবার তাঁর চায়ের দোকানে দেখা হল কয়েক জন স্থানীয় বাসিন্দার সঙ্গে৷ তাঁদেরই এক জন সোহরাব মণ্ডল বলেন , &lsquo;আমাদের এখানে এর আগে কখনও এমন পরিস্থিতির সৃষ্টি হয়নি৷ আমরা চাই , সকলে মিলেমিশে থাকুক৷ এটাই আমাদের পরম্পরা৷ &rsquo; গত সাত দিনের ঝঞ্চাটে সব চেয়ে সমস্যায় পড়েছেন দিন আনা দিন খাওয়া মানুষ জন৷ যেমন বসিরহাট শহরের বাসিন্দা জিয়াউল হক৷ পেশায় বাসের হেল্পার৷ গত ক&rsquo;দিনে তাঁর রুটের বাস চলাচল বন্ধ ছিল৷ ফলে জিয়াউলের আয় -ও বন্ধ৷ তিনি বলেন , &lsquo;কী করে যে এই ক&rsquo;দিন কাটালাম , তা আমিই জানি৷&rsquo; তাঁর কথা , &lsquo;আমি যখন বাসে যাত্রী তুলি, তখন তো হিন্দু-মুসলিম দেখি না৷ সব যাত্রীই সমান৷ আমরা কেন মারামারি করে মরব ?&rsquo; তাঁর দৃঢ় বিশ্বাস , একদল দুষ্কৃতীই গত ক&rsquo;দিন ধরে গোলমাল পাকিয়েছে৷ এলাকায় অশান্তি ছড়িয়েছে৷